શુભ વસંતપંચમીની સવારમાં રાજ્યભિષેકનું શુભ મુહૂર્ત્ત હતું. આથી પહેલીથ અનેક પુણ્યસ્થાનોથી પવિત્રજળ મંગાવી રાખવામાં આવ્યાં હતાં. એ સમયે વેદવેત્તા બ્રાહ્મણ પવિત્ર વેદમંત્રોના ઉચ્ચાર કરી રાજ્યાભિષેકની પવિત્ર ક્રિયા કરાવી. ગાદીપતિ થનાર જેઠવાવંશી નટવરસિંહજીને વેદમંત્રો સાથે એ પવિત્ર જળવડે સ્નાન કરાવામાં આવ્યું. ને ત્યારપછી ગાદીએ બેસાડવાની ક્રિયા થઇ જે સમયે મહારાણાશ્રીનટવરસિંહજીએ પોતાના પૂર્વજોની પ્રતાપી ગાદી ઉપર પહેલવહેલોજ પગ મૂક્યો, તે વખતે તોપોની સલામી દેવાણી. દેવસ્થાનોમાં આરતી થઇ. અને પ્રજાજનોએ જયનાદ ના અવાજ સાથે ચારેય દીશાઓમાં ગાજી રહ્યો હતો.